***МОДЕЛ УГОВОРА***

**МОДЕЛ УГОВОРА ЗА НАБАВКУ УСЛУГА-ПРЕВОЗ РАДНИКА**

**за потребе Дома за децу и лица ометена у развоју "Др Никола Шуменковић" Стамница**

Закључен између:

1. Дома за децу и лица ометена у развоју “Др Никола Шуменковић“ Стамница,село Стамница, 12300 Петровац на Млави, кога заступа директор Ана Томашевић, дипл.соц.радник ( у даљем тексту :Наручилац)

 Матични број:07200226

 ПИБ: 101589921

 и

1. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_, бр.\_\_\_, кога заступа директор\_\_\_\_\_\_\_\_\_\_\_\_\_\_\_\_\_\_( у даљем тексту : Извршилац)

Матични број:\_\_\_\_\_\_\_\_\_\_\_\_\_\_\_\_\_\_\_\_

ПИБ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број тек.рачуна:\_\_\_\_\_\_\_\_\_\_\_\_\_\_\_\_\_\_\_, отворен код Банке\_\_\_\_\_\_\_\_\_\_\_\_\_\_\_\_,

и са привредним субјектом из групе приврених субјеката/са подизвођачима/подизвршиоцима:

 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( ако привредни субјект учествује у групи привредних субјеката прецртати „ са подизвођачима/подизвршиоцима“, ако наступа са подизвођачима прецртати „ са привредним субјектима из групе привредних субјеката“ и попунити податке).

**Уговорне стране сагласно констатују:**

**Члан 1.**

Уговорне стране констатују да је Дом изабрао Извршиоца као најповољнијег понуђача за превоз радника у Дому у Стамници, а по спроведеном поступку јавне набавке бр. **1877-06-08/21** за услугу - ПРЕВОЗ РАДНИКА- Дома Стамница на релацији- **Стамница-Петровац** , по јавном позиву објављеном на Порталу јавних набавки и Интернет страници Наручиоца [www.stamnicazavod.org.rs](http://www.stamnicazavod.org.rs).

**Члан 2.**

Предмет Уговора је набавка услуга - Превоз радника за потребе Дома за децу и лица ометена у развоју " Др Никола Шуменковић" Стамница и ближе је одређен усвојеном понудом извршиоца број \_\_\_\_\_\_ од \_\_\_\_\_\_\_\_\_\_2021. године, која је саставни део овог Уговора.

Ради извршења услуга који су предмет овог уговора, Извршилац се обавезује да обезбеди радну снагу и другу опрему, као и све друго што је неопходно за потпуно извршење услуга које су предмет овог уговора.

**ВРЕДНОСТ УГОВОРА – ЦЕНА**

**Члан 3.**

Вредност уговорених услуга на дан закључења уговора износи:

**\_\_\_\_\_\_\_\_\_\_\_\_\_\_\_\_\_динара без ПДВ-а \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима) динара**

 **\_\_\_\_\_\_\_\_\_\_\_\_\_\_\_\_динара са ПДВ-ом\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима) динара**

а састоји се од укупне вредности извршених услуга за период од 12 месеци из усвојене понуде Извршиоца број \_\_\_\_\_\_\_\_\_ од \_\_\_\_\_\_\_\_\_2021. године.

**Члан 4.**

Обавезује се наручилац да извршиоцу исплату извршене услуге врши на следећи начин:

 -вирманом у року од **45** дана од дана доставе месечне фактуре за извршену услугу.

 Наручилац ће исплату купопродајне цене извршити на текући - рачун Извршиоца бр. **\_\_\_\_\_\_\_\_\_\_\_\_\_\_\_\_\_\_\_\_\_\_**  код **\_\_\_\_\_\_\_\_\_\_\_\_\_\_\_\_\_ .**

**РОК ЗА ПРУЖАЊЕ УСЛУГА**

**Члан 5**

 Извршилац се обавезује да уговорене услуге изврши према релацијама и динамици датим у понуди која је саставни део овог Уговора.

 Утврђене релације и динамика се не могу мењати без сагласности Наручиоца.

**Члан 6.**

Уговорене релације и динамика извршења услуга превоза се могу мењати када уговорене стране у форми Анекса овог Уговора о томе постигну писмени споразум.

У случају да Извршилац не испуњава предвиђену динамику Наручилац може ангажовати другог извођача на терет Извршиоца.

**ИЗВРШАВАЊЕ УГОВОРЕНИХ УСЛУГА**

**Члан 7.**

 Извршилац се обавезује:

 **1**.да превоз радника по закључењу уговора обавља искључиво са аутобусом који поседује минимум 50 седишта , чија година производње је минимум 2004.г. и у свему према захтевима из Конкурсне документације, а квалитетно, професионално и у складу са правилима струке, прописима и стандардима предвиђених за ову врсту услуга;

 2. да увек и у сваком случају има на располагању довољан број возила за извршење уговором преузетих обавеза и обавезан је да на захтев Наручиоца достави доказе о извршеним редовним и ванредним техничким прегледима;

 3. да обезбеди возило технички исправно и у стању које омогућава потпун, сигуран и безбедан превоз радника Дома Стамница од почетка до завршетка у складу са Законом о безбедности саобраћаја на путевима и другим позитивним прописима који регулишу ову област;

 4. да надокнади штету Наручиоцу уколико дође до кашњења-доласка на посао запослених-корисника услуге превоза, под условом да је исто наступило кривицом Извршиоца. Накнада штете се утврђује паушално у износу бруто зараде коју би радници остварили радним ангажовањем за тај дан;

 5. да услугу врши искључиво возилима који поседују исправне уређаје за грејање и климатизацију, да возила не прокишњавају , што доводи до мокрења седишта, као и да се кишница не слива на раднике приликом превоза;

 6. да надокнади штету коју приликом пружања услуга евентуално причини својом кривицом физичким или правним лицима;

 7. да предузме законом прописане мере заштите на раду;

 8. Уколико возило којим се врши превоз у току вожње остане у квару, Извршилац се обавезује да у што краћем року, обезбеди друго возило и обави започети превоз радника.

 9. Да омогући Наручиоцу да искористи гратис превоз у километрима у количини од **2000 км** датих у Понуди бр.\_\_\_\_\_ од \_\_\_\_\_\_\_\_\_\_\_. Наручилац се обавезује да гратис километре дате у Понуди бр.\_\_\_\_\_ од \_\_\_\_\_\_\_\_\_ исклључиво користи за превоз корисника и радника Дома на разне манифестације, излете, ескурзије, стручне скупове, семинаре и сл. у зависности од потребе. Гратис превоз у километрима се неће ни у ком случају користити за редован превоз радника Дома Стамница на рекацији Петровац- Стамница.

 Уколико Наручилац утврди да употребљена превозна средства не одговарају стандардима и техничким прописима дефинисаним ставом 1. датог члана дужан је да одмах Извршиоца упозори на те околности. У случају спора меродаван је налаз овлашћене организације за контролу квалитета.

 Извршилац је дужан да о свом трошку обави одговарајућа испитивања опреме. Поред тога, он је одговоран уколико употребљена опрема не одговара квалитету.

 У случају да је због употребе неквалитетног превозног средства угрожена безбедност запослених, Наручилац има право да тражи да Извршилац изврши услуге сходно уговорним одредбама, у противном Наручилац задржава право да услуге изврши преко другог лица о трошку Извршиоца услуга.

**КОНАЧНИ ОБРАЧУН**

**Члан 8.**

Коначна количина и вредност услуга по овом Уговору утврђује се на бази стварно извршених услуга у току сваког месеца .

**ГAРАНЦИЈА**

 **Члан 9.**

 За уредно извршавање услуга превоза дефинисаних следећим члановима овог уговора: 2., 3., 5. и 7. став 1. тачке 1 и 5, Извршилац даје гаранцију у складу са Понудом и то;

Приликом потписивања овог уговора Извршилац доставља Наручиоцу једну бланко соло меницу, менично овлашћење и копију депо картона, која ће бити са клаузулом „без протеста“ и роком доспећа „по виђењу“, на износ од 10 % од укупне вредности уговора без ПДВ-а, са роком важности који је 10 (десет) дана дужи од уговореног рока важења уговора, тј. истека рока за коначно извршење свих уговорених обавеза, као средство обезбеђења за добро извршење посла. Ако се за време трајања уговора промене рокови за извршење уговорне обавезе, важност менице за добро извршење посла мора да се продужи за исти број дана за који ће бити продужени рок. Наручилац ће уновчити меницу за добро извршење посла у случају да привредни субјект не буде извршавао своје уговорне обавезе у роковима и на начин предвиђен уговором. Поднета меница не може да садржи додатне услове за исплату, краће рокове, мањи износ или промењену месну надлежност за решавање спорова.

Уколико привредни субјекат не достави тражену средство обезбеђења у моменту закључења уговора, уговор неће бити закључен, обзиром да ће Наручилац поништити одлуку о додели уговора и уговор може да додели првом следећем најповољнијем понуђачу.

Меница мора бити регистрована у Регистру меница Народне банке Србије, а као доказ привредни субјект мора да достави и копију захтева за регистрацију менице, који је оверен од стране пословне банке привредног субјекта.

Меница мора бити неопозива, безусловна и наплатива на први позив Наручиоца.

Наручилац ће меницу вратити по истеку наведеног рока, на писмени захтев привредног субјекта.

У случају да понуђач не изврши своје уговорне обавезе, изврши их делимично или касни са извршењем уговорених обавеза, Наручилац ће активирати меницу.

У случају реализације менице привредни субјект је дужан да без одлагања достави Наручиоцу нову бланко соло меницу са одговарајућим прилозима.

**ВАЖНОСТ УГОВОРА**

 **Члан 10.**

 Рок важења Уговора је 12 месеци, а обавезе које доспевају у наредној буџетској години биће реализоване највише до износа средстава која ће Установи за ту намену бити одобрено у тој буџетској години. Рок важења уговора може да се продужи анексом уговора само у случају да не дође до закључења новог уговора по јавној набавци због објективних околности ( Захтев за заштиту права понуђача,обустава поступка јавне набавке и њено поновно расписивање) и под условом да Испоручилац прихвати да под истим условима из овог уговора настави сарадњу са Наручиоцем.

**РАСКИД УГОВОРА**

 **Члан 11.**

Наручилац задржава право да једнострано раскине овај Уговор уколико Извршилац касни са пружањем услуга дуже од три узастопна дана односно 8 дана у току трајања уговора.

Уговор се раскида писменом изјавом која садржи основ за раскид уговора и доставља се другој уговорној страни. У колико два пута у току трајања уговора Извршилац не поштује обавезе наведене у члану 7. став 1. тачке 1. и 5. Наручилац ће у року од 8 дана раскинути уговор.

**ОСТАЛЕ ОДРЕДБЕ**

**Члан 12.**

Прилози и саставни делови овог Уговора су:

 - понуда Извршиоца бр.\_\_\_\_\_\_\_\_\_\_\_\_од\_\_\_\_\_\_\_\_2021. године

**Члан 13.**

Све евентуалне спорове уговорне стране ће решавати споразумно. Уколико до споразума не дође, надлежан је Привредни суд у ­­­­­­Пожаревцу.

**Члан 14.**

Овај Уговор ступа на снагу даном потписа свих уговорних страна.

**Члан 15.**

Овај уговор је закључен у 4 (четири) истоврсна примерка, од којих се по 2 (два) истоврсна примерка налазе код сваке уговорне стране.

 **НАРУЧИЛАЦ ИЗВРШИЛАЦ**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 директор

Ана Томашевић,дипл.соц.радник

***Напомена:*** *Модел уговора представља садржину уговора који ће бити закључен са изабраним привредним субјектом. Привредни субјект је у обавези да попуни дати модел уговора, чиме потврђује да је сагласан са истим.*